यहीं किरण बेदी जी की बात के साथ मेरे विचार में थोड़ा-सा अन्तर आ जाता है। मेरे अनुसार, राजसत्ता जब अपने नागरिकों को एक स्वच्छ एवं समाजवादी शासन, एक भ्रष्टाचार एवं कदाचार मुक्त पुलिस-प्रशासन, एक त्वरित एवं सस्ती न्यायिक प्रक्रिया उपलब्ध करा देती है, सभी नागरिकों को एक खुशहाल एवं शालीन जीवन जीने का अवसर दे देती है, तब जाकर राजसत्ता को यह अधिकार प्राप्त होता है कि वह नागरिकों को कर्तव्य तोड़ने के लिए सजा दे।